Arantxa Gurmendi

Arantxa Gurmendi Olabiaga (Donostia,  - ) gipuzkoar aktorea da. Antzerkian, telebistan zein zineman ibilbide oparoa gauzaturikoa, Goenkale telesailaren aktore zuzendaria izan zen, baita zenbait dokumentalen zuzendaria ere.

Bizitza 
Donostiako Parte Zaharreakoa da, Kanpandegi auzoan jaioa. Gurasoak ere donostiarrak zituen. Aitak aparatu elektronikoak konpontzen zituen, eta zinema aretoetako filmen banaketaz ere arduratzen zen. Amak antzerkia egin zuen gaztetan. Arantxa-eta bost senide ziren. Elbira Zipitria izan zuen andereño, isilpeko ikastolan. Gerora mojetan ikasi zuen, eta Arantxa Urretabizkaia izan zuen ikaskide, besteak beste.

Jarrai antzerki taldean ibili zen gaztetan, Ez Dok Amairu taldeko dinamizatzaileetako bat izan zen eta baita Bihurriak rock taldeko partaide ere. Gurmendi anai-arrebek -bi neska eta bi mutil- osatzen zuten laukotea, eta ye-ye musika euskaraz kantatzen zuten. Arantxa Gurmendik, Zeruko Argian ‘Gazte naiz’ sailean idazten zuen, eta Londresen barrena ibilia zenez ye-ye musikaren defendatzailea zen. Batez ere turismo gidari gisa egin du lana. Frantzian egon zen errefuxiatuta urte batzuetan. Bueltan, antzerkia ikasi zuen Eusko Jaurlaritzak sortutako Antzerti eskolan. Antzerkian, telebistan eta zineman jardun du aktore lanetan. Bere paperik ezagunena Goenkaleko Hortentsirena izan da. Goenkale telesailean aktore zuzendari ere izan da. Gainera, hainbat dokumental zuzendu ditu. Antton Elosegirekin ezkonduta dago eta seme bat du. Lilatoia emakume lasterketaren bultzatzaileetako bat izan zen.

2008an gidoiak gogoratzeko zailtasunak izaten hasi zen, eta 2010ean Alzheimer gaixotasuna diagnostikatu zioten. Alzheimerra dutenen Senitartekoen, Lagunen eta Pertsonen beren Gipuzkoako Elkarteko (AFAGI) kidea da, eta zenbait kanpainatan parte hartu izan du. Antton Elosegi senarrarekin ere, bion artean landu dute sozialki gaixotasun horri nola aurre egin behar zaion.

Filmagintza 

 Euskolegas (2009)
 Mi querido Klikowsky (2008)
 Desaparecida (2007)
 Mihiluze (2006) (epaimahaiko kidea)
 Cuéntame (2005-2007)
 Etxera (film laburra, 2004)
 Goenkale (1994)
 Bi eta bat (1991)

Kanpo loturak 
 Euskal Aktoreen Batasuna - Fitxa
 Ahotsak.eus elkarrizketa

Erreferentziak

Kanpo estekak 

Donostiako aktoreak
Euskal Herriko emakume aktoreak